רגימנט ההוסרים המלכותי של המלך הוקם ב-2 בדצמבר 1992 מתוך איחוד של "רגימנט ההוסרים המלכותי (של נסיך ויילס)" ו-"רגימנט ההוסרים ה-14/20 של המלך". עם הקמתו הוא הוצב במחנה הבריטי במינסטר, גרמניה, כחלק מארמיית הריין הבריטית. ביוני 1994 נשלח הרגימנט לצפון אירלנד ובינואר 1996 נשלח לקחת חלק בלחימה בבוסניה והרצגובינה, לאחר מספר סבבי שירות בבלקן חזר הרגימנט לאנגליה בשנת 2000 וצפון אירלנד באוקטובר 2002. החל מיוני 2003 יחידות הרגימנט נשלחו למספר סבבי שירות בעיראק ואפגניסטן (מכונים בצבא הבריטי "מבצע טליק" ו-"מבצע הריק" בהתאמה).